Putin jgħid li r-Russja żviluppat tilqima konta l-Coronavirus
Il-President Russu Vladimir Putin qal li pajjiżu żviluppa tilqima ġdida kontra l-Coronavirus u li skont hu ngħatat l-approvazzjoni regolatorja f'inqas minn xahrejn li bdiet tiġi ttestjata fuq in-nies umani. Putin qal li din it-tilqima għaddiet mit-testijiet kollha li kien hemm bżonn, tant li l-istess tilqima ġiet ippruvata wkoll fuq bintu stess. Uffiċjali Russi qalu li qed jippjanaw li jibdew jagħti l-tilqima liċ-ċittadini Russi f'Ottubru li ħej. Esperti iżda qed iqajjmu dubju fuq l-għaġġla li biha saret din it-tilqima. B'reazzjoni l-Għaqda Dinjija tas-Saħħa ħeġġet lir-Russja biex timxi mal-linji gwida internazzjonali biex tipproduċi din it-tilqima kontra l-virus u li dwar dan kellha diskussjonijiet mal-awtoritajiet Russi. It-tilqima ngħatat l-isem ta Sputnik-V. Sa issa din it-tilqima mhix imsemmija fost is-sitt tipi ta' tilqim li ġew imsemmija mill-Għaqda Dinjija tas-Saħħa u li għaddew minn tlett fażijiet ta' prova fosthom bi provi fuq il-bnedmin.